*Prijedlozi naslova – ovaj čas moj je favorit onaj crvenim*

Uloga vrste dosjećanja i povratne informacije u testiranjem potenciranom novom učenju

Uloga vrste dosjećanja i povratne informacije pri novom učenju koje je facilitirano testiranjem

Testiranje kao metoda olakšanog učenje u kontekstu vrste dosjećanja i davanja povratne informacije

Testiranjem facilitirano učenje: uloga vrste dosjećanja i davanja povratne informacije

**Testiranjem olakšano učenje: uloga vrste dosjećanja i davanja povratne informacije**

Testiranjem facilitirano učenje u kontekstu vrste dosjećanja i davanja povratne informacije

**Testiranjem olakšano susljedno učenje: uloga vrste dosjećanja i davanja povratne informacije**

**Matej Pavlić, Denis Vlašiček i Dragutin Ivanec**

*Odsjek za psihologiju*

*Filozofski fakultet Sveučilišta u Zagrebu*

*Testiranjem facilitirano učenje* odnosi se na relativno recentne nalaze da dosjećanje materijala kroz proces testiranja može imati povoljniji učinak na dugoročno pamćenje novih informacija nego tek ponavljanje. To bi moglo značiti da testiranje znanja kao umetnuta aktivnost u procesu učenja može pospješiti dugoročno zadržavanje kod novog učenja više nego tek ponovno čitanje materijala. Na tom tragu postavljeni su i problemi ovog istraživanja: i) je li vrsta dosjećanja povezana s opisanim učinkom, te ii) ima li primanje povratne informacije o točnosti kod testiranja znanja svoju ulogu u pojavi ili veličini opisnog efekta. Proveden je nezavisni eksperimentalni nacrt gdje su kao vrste dosjećanja korištene inačice epizodičkog ili semantičkog pamćenja, uz postojanje ili nepostojanje povratne informacije o točnosti dosjećanja u postupku testiranja. Sudionici (*N* = 207) su na računalima čitali tekst o korovima, koji je bio podijeljen na tri međusobno sadržajno povezana dijela. Sve su skupine čitale iste tekstove s uputom o pamćenju sadržaja. Nakon čitanja prvog teksta, prva je skupina čitanje ponovila, druga skupina je odgovarala na pitanja opće informiranosti (semantičko pamćenje), a treća je odgovarala na pitanja o sadržaju teksta koji su netom pročitali (epizodičko pamćenje). U drugom koraku postupak je načelno bio isti s time da se koristio drugi dio teksta koji je bio sadržajna nadogradnja na prvi. U ta dva prva koraka polovica sudionika iz skupina s testiranjem primila je i povratnu informaciju o vlastitom učinku. U trećem koraku sudionici sve tri skupine su čitali treći dio teksta (isto sadržajna nadogradnja prva dva) nakon čega su svi rješavali isti test pamćenja sadržaja tog trećeg, netom pročitanog teksta. Broj točnih odgovora u trećem završnom testiranja bila je mjera zavisne varijable. Planirane analize su pokazale da su sudionici koji su se u sva tri koraka dosjećali iz epizodičkog pamćenja, tj. koji su imali testiranje vezano uz sadržaj teksta koji su netom čitali ostvarili statistički značajno veći rezultat od druge dvije skupine. Učinak povratne informacije nije se pokazao statistički značajnim. Temeljna pretpostavka da aktivno pretraživanje pamćenja kod procesa testiranja uključuje temeljne mentalne procese koji mogu biti aktivni i u završnom testiranju djelomično je potvrđena.